****

ที่ มท ๐๘๑๐.๔/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 เมษายน ๒๕๖๓

เรื่อง ขอความอนุเคราะห์รวบรวมแผนงานโครงการเพื่อบรรเทาผลกระทบจากสถานการณ์ภัยแล้ง (เพิ่มเติม)

ผอ.กง.พค. ............................

หน.ฝ. ............................

จนท. ............................

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย บัญชีแบบฟอร์ม สทนช. ๐๐๔ ตารางรายละเอียดแผนงาน/โครงการ จำนวน ๑ ชุด

 ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักงานทรัพยากรน้ำแห่งชาติ แจ้งว่าตามมติคณะรัฐมนตรี เมื่อวันที่ ๑๗ มีนาคม ๒๕๖๓ เห็นชอบในหลักการให้หน่วยรับงบประมาณดำเนินโครงการตามมาตรการด้านงบประมาณเพื่อบรรเทาผลกระทบจากสถานการณ์ภัยแล้ง ในกรอบวงเงิน ๘,๓๐๘.๐๒๕๖ ล้านบาท พร้อมทั้งให้เร่งดำเนินการตามขั้นตอนของกฎหมาย ระเบียบ ข้อบังคับและมติคณะรัฐมนตรีที่เกี่ยวข้อง เพื่อให้เป็นไปตามวัตถุประสงค์ของโครงการอย่างเคร่งครัดให้แล้วเสร็จภายในเดือนมิถุนายน ๒๕๖๓ ซึ่งได้ตรวจสอบแผนงานโครงการที่ได้รับความเห็นชอบในหลักการ ตามมติคณะรัฐมนตรีดังกล่าว ยังไม่ครอบคลุมพื้นที่ประสบปัญหาภัยแล้ง กระทรวงมหาดไทย จึงขอให้กรมส่งเสริม การปกครองท้องถิ่นดำเนินการรวบรวมแผนปฏิบัติการที่มีความพร้อมสามารถดำเนินการได้ทันที และดำเนินการตรวจสอบไม่ให้มีความซ้ำซ้อน

กรมส่งเสริมการปกครองท้องถิ่นพิจารณาแล้ว เพื่อให้การแก้ไขปัญหาครอบคลุมพื้นที่ที่ประสบปัญหาภัยแล้งมากยิ่งขึ้น จึงขอให้จังหวัดดำเนินการดังนี้

 ๑. แจ้งองค์กรปกครองส่วนท้องถิ่นในพื้นที่สำรวจพื้นที่ที่ประสบปัญหาภัยแล้ง หรือพื้นที่เสี่ยงประสบปัญหาภัยแล้ง และเสนอแผนปฏิบัติการที่มีความพร้อมสามารถดำเนินการได้ทันที

 ๒. แจ้งองค์กรปกครองส่วนท้องถิ่นรวบรวมแผนงาน/โครงการ บันทึกข้อมูลลงในแบบฟอร์ม สทนช. ๐๐๔ ตามที่สำนักงานทรัพยากรน้ำแห่งชาติกำหนด และรวบรวมส่งในรูปแบบดิจิทัลไฟล์ (Excel) ทางไปรษณีย์อิเล็กทรอนิกส์ Email : dla-onwr@hotmail.com โดย ระบุหัวข้อเรื่อง “ขอรับการสนับสนุนงบประมาณภัยแล้งเพิ่มเติม ปี ๒๕๖๓ จังหวัด...(ระบุ)...” ภายในวันพุธที่ ๘ เมษายน ๒๕๖๓

 ๓. รวบรวมเอกสารโครงการขององค์กรปกครองส่วนท้องถิ่นส่งกรมส่งเสริมการปกครองท้องถิ่น ภายในวันพุธที่ ๑๕ เมษายน ๒๕๖๓

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑2-4116 โทรสาร ๐-๒๒๔๑- ๖๙๓๑

ผู้ประสานงาน นายประเสริฐ รวยป้อม 08-1753-1060

 นายบุญฤทธิ์ เกตุจำนงค์ ๐๖-๓๔๕๙-๒๓๔๕

 ผอ.กพส.